Populația Novgorodului a cerut în anul 1236 ajutorul lui Nevski, care pornește lupta contra suedezilor, pe care-i va învinge în Bătălia de pe Neva. Lângă Pskov va învinge decisiv în anul 1242 în Bătălia de la Lacul Peipsi pe cavalerii din Ordinul Teuton. După ce iese victorios dintr-o serie de lupte de succesiune pentru tron, încheie în 1251 pace cu Norvegia, și împiedică suedezii, prin campania militară din Finlanda să-i închidă ieșirea la Marea Baltică. Fratele său mai în vârstă Andrei face planuri de a ataca Hoarda de Aur; de acest lucru profită Aleksandr care, cu ajutorul mongolilor, ajunge mare cneaz de Vladimir, în locul lui Andrei. El va duce un timp o politică care favorizează consolidarea dominației mongole. Din anul 1257 mongolii solicită biruri mari, cea ce duce la nemulțumiri în rândurile populației. Pentru a menține ordinea, hanul mongol Berke îl va ține pe Aleksandr ostatic între anii 1262-1263. În iarna anul 1263, fiind bolnav, Aleksandr Nevski a fost lăsat liber, dar moare la 14 noiembrie 1263 și este înmormântat în orașul Vladimir.